KOMISSION TÄYTÄNTÖÖNPANOPÄÄTÖS,

annettu 27 päivänä toukokuuta 2014,

työohjelman hyväksymisestä ja toimien rahoittamisesta vuonna 2014 elintarvike- ja rehualalla elintarvike- ja rehulainsäädännön soveltamisen varmistamiseksi

2014/C 166/05

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 84 artiklan,

ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (2) ja erityisesti sen 16, 19, 20, 21, 23 ja 27 artiklan,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (3) ja erityisesti sen 76 artiklan 1 kohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (4) ja erityisesti sen 66 artiklan 1 kohdan c alakohdan,

sekä katsoo seuraavaa:

Tämän päätöksen soveltamiseksi on aiheellista määritellä termi ”olennainen muutos” delegoidun asetuksen (EU) N:o 1268/2012 94 artiklan 4 kohdan mukaisesti.

ON HYVÄKSYNYT TÄMÄN PÄÄTÖKSEN:

1 artikla

Työohjelma

Hyväksytään liitteessä esitetty vuotuinen työohjelma neuvoston päätöksen 2009/470/EY 16, 19, 20, 21, 23 ja 27 artiklan, asetuksen (EY) N:o 1107/2009 ja asetuksen (EY) N:o 882/2004 66 artiklan 1 kohdan c alakohdan täytäntöönpanoa varten.

Vuotuinen työohjelma muodostaa asetuksen (EU, Euratom) N:o 966/2012 84 artiklassa tarkoitetun rahoituspäätöksen.

2 artikla

Unionin rahoitusosuus

Vuotta 2014 koskevan ohjelman täytäntöönpanoon tällä päätöksellä myönnettävän rahoituksen enimmäismäärä on 5 177 230 euroa, joka rahoitetaan seuraavista Euroopan unionin vuoden 2014 yleisen talousarvion budjettikohdista:

Ensimmäisessä kohdassa tarkoitetuista määrärahoista voidaan kattaa myös myöhästyneistä maksuista aiheutuneita korkokustannuksia.

3 artikla

Joustolauseke

Kunkin työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 2 artiklassa tarkoitetusta enimmäisrahoitusosuudesta, ei pidetä asetuksen (EU) N:o 1268/2012 94 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.

Tulojen ja menojen hyväksyjä voi hyväksyä ensimmäisessä kohdassa tarkoitetut muutokset moitteettoman varainhoidon ja suhteellisuuden periaatteita noudattaen.

4 artikla

Avustukset

Avustuksia voidaan myöntää ilman ehdotuspyyntöä liitteessä yksilöidyille tahoille siinä täsmennetyin edellytyksin.

(1) EUVL L 298, 26.10.2012, s. 1.

(2) EUVL L 155, 18.6.2009, s. 30.

(3) EUVL L 309, 24.11.2009, s. 1.

(4) EUVL L 165, 30.4.2004, s. 1; oikaisu EUVL L 191, 28.5.2004, s. 1.

(5) Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

LIITE

Työohjelma vuodeksi 2014 elintarvike- ja rehualalla

1. JOHDANTO

Tämä työohjelma sisältää täytäntöönpanotoimia vuodeksi 2014. Se sisältää neuvoston päätöksessä 2009/470/EY, asetuksissa (EY) N:o 882/2004, (EY) N:o 1107/2009, (EY) N:o 1333/2008, (EU) N:o 609/2013, (EU) N:o 1169/2011 ja neuvoston direktiivissä 2001/89/EY esitettyihin tavoitteisiin perustuvat toimet, jotka rahoitetaan eri budjettikohdista jäljempänä esitetyllä tavalla.

Alustavat toimet Ohjeellinen määrä Avustukset (1) 660 000 euroa Hankinnat (23) 4 132 000 euroa Hallinnolliset sopimukset (4) 385 230 euroa YHTEENSÄ (28 toimea) 5 177 230 euroa

2. AVUSTUKSET

2.1 OIE:n konferenssit ja seminaarit

2.2 Oikeusperusta

Neuvoston päätöksen 2009/470/EY 22 artikla.

2.3 Budjettikohta

17.04.03 – 660 000 euroa

2.4 Alustava luettelo suunnitelluista toimista

Toimet Toimien arvioitu lukumäärä Alustava ajankohta Alustava määrä (euroina) OIE:n maailmanlaajuiset konferenssit, alueelliset seminaarit ja kokoukset sekä eläinten terveyteen ja hyvinvointiin liittyvä toiminta 1 avustussopimus Vuoden 2014 toinen neljännes 660 000

2.5 Toimenpiteiden kuvaus, tavoitteet ja toteutuksen odotetut tulokset

OIE:n maailmanlaajuiset konferenssit, alueelliset seminaarit ja kokoukset sekä eläinten terveyteen ja hyvinvointiin liittyvä toiminta

Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. Jotta voidaan parantaa eläinten terveystilannetta maailmanlaajuisesti ja siten vähentää eläintautien riskiä EU:ssa, on tärkeää, että EU ja kaikki muut OIE:n jäsenmaat suhtautuvat eläinten terveyteen ja hyvinvointiin samalla tavalla ja että EU tukee aktiivisesti OIE:n järjestämiä konferensseja, koulutustilaisuuksia, kokouksia ja muuta toimintaa tehdäkseen niissä tunnetuksi eläinten terveyteen ja hyvinvointiin liittyvää EU:n politiikkaa.

OIE:n asiantuntijalaitosten järjestämät vesiviljeltyjen eläinten terveyttä käsittelevät maailmanlaajuiset konferenssit; alueelliset seminaarit tiedottamista, eläintautien ilmoittamista ja eläinlääkevalmisteita käsitteleville OIE:n eurooppalaisille yhteyspisteille; Animal Welfare Platform for Europe -ohjausryhmän alueelliset kokoukset ja toiminta; afrikkalaista sikaruttoa koskevat alueelliset kokoukset ja toimet Euroopan alueella sekä alueelliset kokoukset ja toimet asteittain etenevän suu- ja sorkkatautitilanteen hallintaohjelman täytäntöönpanemiseksi Keski-Aasiassa ja läntisessä Euraasiassa; Välimeren alueen eläinterveysverkoston (REMESA) alueelliset kokoukset ja toimet, raivotautirokotepankki ja asteittain etenevän suu- ja sorkkatautitilanteen hallintaohjelman täytäntöönpaneminen Pohjois-Afrikassa mukaan luettuina; eläinten hyvinvointiin liittyviä OIE:n standardeja koskevat alueelliset koulutustoimet Aasian, Kaukoidän ja Oseanian OIE-alueella.

Toimien tarkoituksena on eläinten terveyttä ja hyvinvointia sekä kansanterveyteen liittyvästä eläinlääkintää koskevasta unionin politiikasta tiedottaminen OIE:n järjestämien konferenssien, koulutustilaisuuksien, kokousten ja muiden toimien yhteydessä kaikille OIE:n jäsenille. Eläinten terveyden, hyvinvoinnin ja kansanterveyteen liittyvän eläinlääkinnän näkyvyyden parantaminen maailmanlaajuisesti ja riskin vähentäminen EU:ssa.

Odotetut tulokset: Eläinten terveyttä ja hyvinvointia koskevaan politiikkaan liittyvän tietoisuuden lisääntyminen ja lähentyminen sekä eläinten terveyteen ja hyvinvointiin liittyvien standardien tehostaminen naapurimaissa ja kaikkialla Euroopan OIE-alueella, mikä pienentää eläintautien kulkeutumisriskiä EU:ssa.

2.6 Täytäntöönpano

Täytäntöönpano: Terveys- ja kuluttaja-asioiden pääosasto suoraan

Suora avustus maailman eläintautijärjestölle (OIE)

Maailman kauppajärjestön eläinten terveyden edistämiseen maailmanlaajuisesti tunnustamana viitejärjestönä maailman eläintautijärjestöllä (OIE) on vallitseva monopoli alalla, eikä soveltamissäännöistä annetun asetuksen 190 artiklan 1 kohdan c alakohdan mukaisesti EU:n osallistuminen eläinten terveyttä ja hyvinvointia koskevien maailmanlaajuisten konferenssien ja alueellisten seminaarien rahoitukseen näin ollen edellytä ehdotuspyyntöä.

EU:n yhteisrahoituksen enimmäisosuus: 50 prosenttia tukikelpoisista kustannuksista

Myöntämisperusteet:

— Ehdotuksen merkitys jäsenvaltioiden ja kolmansien maiden viranomaisten valmiuksien kehittämiseen liittyvien tavoitteiden kannalta EU:n politiikan ja eläinten terveyttä ja hyvinvointia sekä kansanterveyteen liittyvien eläinlääkintää koskevien OIE:n standardien alalla.

— Ehdotuksen odotettujen tulosten vaikutus yleisiin tavoitteisiin, joita ovat eläintautien riskin vähentäminen EU:ssa sekä eläinten terveyttä ja hyvinvointia sekä kansanterveyteen liittyvien eläinlääkintää koskevien EU:n politiikan ja OIE:n standardien edistäminen kolmansista maista tuotavien tuotteiden suhteen.

3. HANKINNAT

Hankintasopimuksia varten on varattu määrärahoja vuodeksi 2014 yhteensä 4 132 000 euroa.

3.1 Oikeusperusta

Neuvoston päätöksen 2009/470/EY 8, 10, 20 ja 23 artikla, asetuksen (EY) N:o 882/2004 66 artikla, asetuksen (EY) N:o 1333/2008 29 artikla, asetuksen (EU) N:o 609/2013 13 artikla ja johdanto-osan 33 kappale sekä neuvoston direktiivin 2001/89/EY 18 artiklan 2 kohta.

3.2 Budjettikohta

17.04.01 – 1 000 000 euroa

17.04.03 – 3 132 000 euroa

3.3 Alustava luettelo suunnitelluista sopimuksista

Toimi (17.04.01) Sopimustyyppi Sopimusten arvioitu lukumäärä Alustava ajankohta Ohjeellinen määrä (euroa) Rokotteiden hankkiminen eläintauteja vastaan Toimitus 1 Vuoden 2014 toinen puolisko 1 000 000





Toimet (17.04.03) Sopimustyyppi Sopimusten arvioitu lukumäärä Alustava ajankohta Määrä (euroa) Tutkimus – direktiivin 2006/52/EY täytäntöönpanon seuranta (nitriittien käyttö elintarviketeollisuudessa eri lihavalmisteluokissa) Palvelu 1 Vuoden 2014 ensimmäinen puolisko 50 000 Tutkimus – Kertomus urheilijoille tarkoitetuista elintarvikkeista Palvelu 1 Vuosi 2014 100 000 Tutkimus – Vaikutukset virallisiin tarkastuksiin ja elintarvikealan petoksiin sovellettavan nykyisen oikeudellisen kehyksen lujittaminen Erityispalvelu 1 Vuoden 2014 ensimmäinen puolisko 150 000 Tutkimus virallisia tarkastuksia koskevan uuden lainsäädännön voimaantulon valmistelemiseksi Palvelu 1 Vuoden 2014 toinen puolisko 250 000 Tiedotuksen horisontaalinen tukeminen Erityispalvelu 10 Vuosi 2014 427 000 Valmistautuminen vuoden 2015 maailmannäyttelyyn Palvelu 5 Vuosi 2014 260 000 Elintarvike- ja eläinlääkintätoimiston toimeksiantoon liittyvän tiedotusaineiston tuottaminen ja julkaiseminen, multimedia, verkkosisältö, tapahtumat, esittelyaineisto jne. Erityispalvelu 5 Vuosi 2014 80 000 Milanon vuoden 2015 maailmannäyttelyn osana järjestettävät tapahtumat Erityispalvelu 5 Vuoden 2014 toinen neljännes – vuoden 2015 toinen neljännes 250 000 Tutkimus – Kansainvälisten normien noudattamatta jättämisestä aiheutuvat kustannukset Erityispalvelu 1 Vuoden 2014 toinen puolisko 125 000 WildLife-konferenssi Erityispalvelu 1 Vuoden 2014 toinen puolisko 100 000 Seminaari opiskelijoille Erityispalvelu 1 Vuoden 2014 toinen puolisko 75 000 Osallistuminen kansainvälisiin tapahtumiin Erityispalvelu 4 Vuoden 2014 toinen neljännes – vuoden 2015 ensimmäinen neljännes 500 000 Yhdennetyn eläinlääkinnällisen Traces-tietojärjestelmän (Trade Control and Expert System) kehittäminen Palvelu 2 Vuoden 2014 toinen puolisko 55 000 Toimet nykyisen eläinten hyvinvointiin liittyvän politiikan tukemiseksi: Kolmen eläinlääkäreille suunnatun alueellisen työpajan järjestäminen Erityispalvelu 1 Vuoden 2014 toinen neljännes – vuoden 2014 kolmas neljännes 150 000 Eläinten hyvinvointia koskevien julkaisujen tuottaminen Erityispalvelu 1 Vuoden 2014 toinen neljännes – vuoden 2014 kolmas neljännes 35 000 Eläinten hyvinvointia koskevan opetusaineiston kehittäminen Erityispalvelu 1 Vuoden 2014 toinen neljännes – vuoden 2014 kolmas neljännes 75 000 Koirien ja kissojen hyvinvointia käsittelevä konferenssi Erityispalvelu 1 Vuoden 2014 toinen neljännes – vuoden 2014 kolmas neljännes 50 000 Sikojen suojelua koskevien videoiden tai verkko-oppimisen välineiden tuottaminen Erityispalvelu 1 Vuoden 2014 toinen neljännes – vuoden 2014 kolmas neljännes 130 000 Tutkimus eläinten hyvinvointia koskevien politiikan indikaattorien määrittelemiseksi Erityispalvelu 1 Vuoden 2014 toinen neljännes – vuoden 2014 kolmas neljännes 60 000 Tutkimus eläinten hyvinvointia koskevien indikaattorien käytöstä mahdollisen eläinten hyvinvointia koskevan puitelain valmistelemisen yhteydessä Erityispalvelu 1 Vuoden 2014 toinen neljännes – vuoden 2014 kolmas neljännes 60 000 Kirurgisesti kastroitavien sikojen anestesiamenetelmiä koskeva tutkimus Palvelu 1 Vuoden 2014 toinen neljännes – vuoden 2014 kolmas neljännes 100 000 Euroopan unionin vertailulaboratorioiden ulkoinen arviointi Palvelu 5 Kesäkuu 2014 50 000

3.4 Täytäntöönpano

Terveys- ja kuluttaja-asioiden pääosasto panee suoraan täytäntöön nämä toimet.

4. MUUT TOIMET

4.1 Hallinnolliset järjestelyt

4.2 Oikeusperusta

Asetuksen (EY) N:o 882/2004 66 artikla, asetuksen (EY) N:o 1107/2009 76 artikla ja asetuksen (EU) N:o 1169/2011 30 artikla

4.3 Budjettikohta

17.04.03 – 385 230 euroa

4.4 Alustava luettelo suunnitelluista hallinnollisista sopimuksista

Toimet Hallinnollisten sopimusten arvioitu lukumäärä Alustava ajankohta Ohjeellinen määrä (euroa) Tutkimus – Hormonaalisten haitta-aineiden vaikutusten arviointi (aineiden tunnistaminen) 1 Vuoden 2014 toinen neljännes 125 000 Tutkimus – Elintarvikkeiden värjäävien ainesosien ja elintarvikevärien välinen ero 1 Vuoden 2014 ensimmäinen puolisko 75 230 Tutkimus – Osallistuminen yhteisen tutkimuskeskuksen transrasvahappoja käsittelevään raporttiin 1 Vuoden 2014 ensimmäinen neljännes – vuoden 2014 kolmas neljännes 60 000 Tutkimus – Muut elintarvikkeiden kanssa kosketuksiin joutuvat materiaalit kuin muovi 1 Vuoden 2014 toinen neljännes 125 000

4.5 Toimenpiteiden kuvaus, tavoitteet ja toteutuksen odotetut tulokset

Komissio aikoo tehdä seuraavat tutkimukset yhteistyössä yhteisen tutkimuskeskuksen (YTK) kanssa:

Tutkimus – Hormonaalisten haitta-aineiden vaikutusten arviointi (aineiden tunnistaminen)

Tavoitteet: Vaikutusten arvioinnin laatiminen vaihtoehtoisista tieteellisistä kriteereistä kemikaalien hormonaalisten haitallisten ominaisuuksien määrittelemiseksi.

Tutkimus – Elintarvikkeiden värjäävien ainesosien ja elintarvikevärien välinen ero

Tavoitteet: Sellaisten elintarvikkeiden ainesosien luokittelua elintarvikeväreiksi tai väriaineiksi, joilla on värjääviä ominaisuuksia, koskevien ohjeiden soveltamiseksi on vahvistettava niiden raaka-aineiden viitearvot.

Tutkimus – Osallistuminen yhteisen tutkimuskeskuksen transrasvahappoja käsittelevään raporttiin

Tavoitteet: Sellaisten asianmukaisten keinojen vaikutuksen arvioiminen, joilla kuluttajat voisivat tehdä terveellisempiä elintarvike- ja kokonaisruokavaliovalintoja tai joilla voitaisiin edistää terveellisempien elintarvikevaihtoehtojen tarjoamista kuluttajille, mukaan lukien muun muassa transrasvoja koskevien tietojen antaminen kuluttajille tai niiden käytön rajoittaminen.

Tutkimus – Muut elintarvikkeiden kanssa kosketuksiin joutuvat materiaalit kuin muovi

Tavoitteet: Elintarvikkeiden kanssa kosketuksiin joutuvia materiaaleja koskevan lainsäädännön soveltaminen saattaa edellyttää kyseisiä materiaaleja koskevia uusia säännöksiä. Nykytilanteen arvioimiseksi tarvitaan erityistietoja ja analyyseja.

4.6 Täytäntöönpano

Terveys- ja kuluttaja-asioiden pääosasto panee suoraan täytäntöön nämä toimet yhteisen tutkimuskeskuksen (YTK) kanssa tehtävillä hallinnollisilla järjestelyillä.